**Hatalmas győzelmet aratott az MG4 XPower**

**a román szlalompálya bajnokságon**

* Az **MG4 XPower** szerezte meg a győzelmet a Román Motorsport Szövetség Nemzeti Szuper Szlalom és Elektromos Jármű Bajnokságának első futamán
* Az **MG4 XPower** az első szakaszon győzött az idei szezonra tervezett hét szakaszból
* A romániai országos bajnokság szerves részét képező szuperszlalom szakaszok bepillantást nyújtanak a motorsport fejlődő világába

**Budapest, 2024.05.03**. - Az MG Motor átütő sikert aratott a Román Nemzeti Szuper Szlalom és Elektromos Jármű Bajnokságban. A román Motorsport Szövetség égisze alatt megrendezett eseményen a belsőégésű motoros és az elektromos autók izgalmas megmérettetését láthatták a nézők, és végül az MG4-et koronázták meg az elektromos járművek teljesítményének éllovasaként.

A sebesség és a precizitás figyelemre méltó bemutatójával Ciprian Cherciu, az **MG4 XPower** pilótája győzött az áhított „A nap legjobb ideje” címért folytatott küzdelemben. A neves versenytársakkal – köztük a Tesla Model 3 Performance-szal és a verseny leggyorsabb belsőégésű motoros autójával, egy Audi TT-vel – szemben Cherciu kivételes ügyességről és elszántságról tett tanúbizonyságot, és a Tesla M3P előtt 0,8 másodperces, az Audi TT előtt pedig 0,99 másodperces előnnyel szerezte meg a címet.

Az **MG4 XPower** a várva várt kétmotoros hajtáslánccal rendelkezik, amely 320 kW teljesítményt és akár 600 Nm nyomatékot biztosít, és ezzel az MG4-et határozottan a piac legütőképesebb nagyteljesítményű ferdehátúi közé emeli.

Az MG4 moduláris skálázható platformjára (MSP) épülő XPower egy teljesen új, kettős motorkonfigurációval rendelkezik, amely akár 320 kW-ot és 435 LE-t is lead mind a négy kerékre, az első (150 kW) és a hátsó (170 kW) villanymotorokon keresztül. Az XPower mindössze 3,8 másodperc alatt képes elérni a 0-100 km/órás sebességet.

Ez a diadalmas győzelem egy ígéretes út kezdetét jelenti az MG számára mind a román Nemzeti Szuper Szlalom és Elektromos Jármű Bajnokságban, mind más motorsport versenyeken. A szomszédunkban zajló bajnokságon még további hat szakasz áll a románok előtt, akik nagyon izgatottak, de felkészülten várják, hogy az első sikerre építsenek, és tovább feszegessék az elektromos járművek teljesítményének határait a versenypályán.

„*Nagyon örülünk, hogy részesei lehetünk a Román Nemzeti Szuper Szlalom és Elektromos Jármű Bajnokságnak, amely egy ilyen figyelemre méltó győzelemmel kezdődött.*” - mondta **Szabó Csaba, az MG Motor Hungary** márkaigazgatója. „*Ez a győzelem méltó az MG Motor történetéhez, hiszen az MG a múltban is figyelemreméltó sikereket ünnepelt a motorsportban. Ez az eredmény kiemeli az* ***MG4 XPower*** *kivételes képességeit. Izgatottan várjuk a bajnokság következő szakaszaiban ránk váró kihívásokat*.”

Az **MG4 XPower** kiemelkedő teljesítménye a versenypályán és az utakon is bizonyít, az MG Motor gyártóját ezek a győzelmek és a mindennapi felhasználók elégedettsége inspirálja arra, hogy tovább haladjon azon az úton, melyen a mérnöki precizitást, a jövőbe mutató innovációt és a fejlett technológián alapuló autózást a mindennapok alapértelmezett részévé teszi.

**Az MG autómárkáról**

Az MG (Morris Garages) Nagy-Britannia egyik első autómárkája, amelyet 1924-ben William Morris alapított, egy évszázados múltra tekint vissza. Márkaidentitása mélyen gyökerezik első modelljében, az MG 14/28 Super Sports autóban, az ikonikus Cecil Kimber által készített remekműben. Az innovációtól áthatva és a jövő iránti elkötelezettségtől hajtva a márka a hangsúlyt a fenntartható és mindenki számára elérhető mobilitás megteremtésére helyezte át.

Jelenlegi értékeiket tükrözi az MG4 Electric, a díjnyertes hatchback, amely hangsúlyozza elhivatottságát az előremutató, technológiailag fejlett és izgalmas elektromos járművek gyártása iránt.

Az MG Motor elkötelezettsége egyszerű, mégis mélyreható: a mobilitás demokratizálása. A benzines, elektromos és hibrid járműveket felvonultató változatos modellkínálatuk sokoldalú hatchback-et, funkcionális kombikat és tágas SUV-kat foglal magában, amelyek mindegyike tele van csúcstechnológiával. Minden MG jármű a világszínvonalú tervezésről tanúskodik, melyet a nagyvonalú, 7 év/150 000 kilométeres futásteljesítményig terjedő gyártói garancia is megerősít. Ez hazánkban a 7 év háromszoros gondoskodás szolgáltatáscsomag része, mely a gyári garancia mellett 7 év országúti segélyszolgálatot és az autó 7 fő rendszerének ingyenes állapotfelmérését tartalmazza.